### 11.    Beslutning om frigivelse af byfornyelsesmidler til sager vedr. sundheds- og brandfarlige boliger mv.

**Åbent**

Sagsnr.: 326-2016-23043       J.nr.: 02.34.00            Dokumentnr.:
326-2016-145096

**Sagstype**

Beslutning.

**Resume og sagens baggrund**

Der er i 2016 afsat rådighedsbeløb på 1.006.000 kr. til
byfornyelse og udvikling af byer.

Plan, Byg og Miljø anmoder i denne sag om frigivelse af en
anlægsbevilling på 400.000 kr. til sager - som behandles efter
Byfornyelsesloven § 75 vedr. sundheds- og brandfarlige boliger - hvor der er
udgifter til undersøgelser, ekspertrådgivning, kondemnering, genhusning m.v.

**Indstillinger**

Direktøren indstiller, at der frigives anlægsbevilling på
400.000 kr., til behandling af sager efter Byfornyelsesloven § 75 vedr.
sundheds- og brandfarlige boliger, finansieret af det afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Plan, Byg og Miljø anmoder om frigivelse af en
anlægsbevilling på 400.000 kr. af det afsatte rådighedsbeløb på 1.006.000 kr.
for 2016.

Det resterende rådighedsbeløb vil efterfølgende udgøre
606.000 kr. Det anbefales, at disse midler reserveres til fremtidige
byfornyelsesaktiviteter.

*Kort beskrivelse af sager efter byfornyelseslovens § 75.*

Kommunalbestyrelsen skal, jf. Byfornyelsesloven § 75, føre
tilsyn med ejendomme, der benyttes til beboelse og ophold, når det vurderes, at
ejendommene ved deres beliggenhed, indretning eller andre forhold er
sundhedsfarlige eller brandfarlige.

Langt de fleste sager omhandler fugt og skimmelsvampe, der
forårsager dårligt indeklima.

Behandlingen af ovennævnte sager er ofte forbundet med
udgifter til:

· Bistand fra ekspertrådgivere og laboratorier til undersøgelser og
analyser af skimmelprøver mv.

Og i de værste sager tillige:

· Kondemnering

· Genhusning

Siden kommunesammenlægningen i 2007 har der ikke været nogen
kondemneringer med genhusning til følge, men nu står kommunen overfor at skulle
genhuse beboerne i tre, måske fire lejemål i den nærmeste fremtid.

Udgifterne skal afholdes af kommunen. Dele af udgifterne kan
anmeldes til statsrefusion med 50 % i [adresse] og 60 % udenfor
(sandsynligvis 70 % fra 1. juli 2016 pga. forventet, ændret lovgivning).

Erfaringsmæssigt har kommunen omkring 20 sager om året,
heraf kan der - som i indeværende år - opstå flere sager, der kan blive
omkostningstunge. Det økonomiske omfang af sagerne kendes ikke på forhånd, og anlægsbevilling
på 400.000 kr. er det bedste skøn på nuværende tidspunkt.

**Økonomiske konsekvenser**

Økonomichefen oplyser, at rådighedsbeløbet til byfornyelse
og udvikling af byer herefter udgør 606.000 kr.